Gamle Sankt Matteus kirkegård i Berlin

Gamle Sankt Matteus kirkegård i Berlin (tysk: Alter St. Matthäus-Kirchhof Berlin) ble anlagt i 1855 og tilhørte den evangeliske Sankt Matteus-menigheten. Sankt Matteus-kirken befinner seg i det området som i dag kalles Kulturforum. Kirkegården som i dag er fredet, ligger mellom Großgörschen- og Monumentenstrasse, i delbydelen Schöneberg. En rekke av gravene har status som æresgraver i Berlin. Blant de mest kjente er gravstedene til komponisten Max Bruch, brødrene Jacob og Wilhelm Grimm og legen Rudolf Virchow. Historie Kirkegården ble utvidet i 1863, 1866 og 1884. Kirkegårdsportalen er fra 1903, og kapellet ble oppført i perioden 1906-09, av Gustav Werner og Carl Thesenwitz. Det monumentale gravstedet til familien Hansemann med et atrium oppført av Friedrich Hitzig, er fra 1877. Det ble utvidet i 1902 av Hermann Ende. Den prøyssiske finansminister David Justus Ludwig Hansemann er gravlagt her; likeså hans svigerdatter, kvinnesakskvinnen Ottilie von Hansemann (1840-1919), jfr Ottilie-von-Hansemann-huset i bydelen Charlottenburg, reist 1914-15 av Tysklands første selvstendige tyske arkitekt, Emilie Winkelmann (1875–1951), som hybelhus for kvinnelige studenter, med et avbrudd 1945-57 da det fungerte som aldershjem. Oppførelsen av Albert Speers planlagte «verdenshovedstad» Germania innebar at kirkegården skulle slettes, og en rekke graver ble overført til Südwestkirchhof Stahnsdorf. Familien Langenscheids store mausoleum ble også overført til Stahnsdorf, men er gjenopprettet på Gamle Sankt Matteus, i form av et veggmaleri på en nabobygning. Grev Claus von Stauffenberg og de som ble henrettet samtidig med ham etter 20. juli-attentatet i 1944, ble opprinnelig gravlagt her, etter henrettelsene i Bendlerblock. Noen uker senere ble de gravd opp igjen, brent av SS i Wedding krematorium, og asken strødd på et hemmelig sted. Det er på kirkegården reist et minnesmerke over Stauffenberg og de andre som en kort stund lå gravlagt her. Kirkegårdsadministrasjonen har søkt faddere for å vedlikeholde de kulturhistorisk verdifulle gravene på Alter St. Matthäus-Kirchhof. Foreningen Denk mal positHIV (norsk: «Tenk posit(H)IVt») stiftet 2000, har adoptert en av dem. Homofile har tradisjonelt søkt sammen i området (Kiez) rundt Winterfeldtplatz og Kleistpark like ved. På 1980-tallet var tallene for aids-døde høye, og mange av disse ble gravlagt på Gamle Sankt Matteus. Gravene ble ofte anonyme, da verken avdødes navn eller familietilhørighet var kjent. I 2008 åpnet Alter St. Matthäus-Kirchhof en gravplass for spontanaborterte og dødfødte barn, kalt Garten der Sternenkinder («stjernebarnas hage»). På området er også Tysklands første kirkegårdskafé. Æresgraver Max Bruch (1838–1920), komponist og dirigent Ernst Curtius, (1814–1896), arkeolog, leder av Altes Museum Friedrich Drake (1805–1882), billedhugger (Viktoria på Siegessäule) August Wilhelm Dressler (1886–1970), maler, Neue Sachlichkeit Jacob Grimm (1785–1863), politiker, germanist og samler av tyske eventyr Wilhelm Grimm (1786–1859), germanist og samler av tyske eventyr David Justus Ludwig Hansemann, prøyssisk finansminister Ottilie von Hansemann, kvinnesakskvinne Adolf von Harnack, (1851–1930) Ernst von Harnack (henrettet våren 1945) Gustav Kirchhoff (1824–1887), fysiker August Kiß (1802–1865), billedhugger (Kämpfende Amazone («Kjempende amasone») i Altes Museum, Heiliger Georg i Nikolaiviertel) Leopold Kronecker (1823–1891), matematiker Wilhelm Loewe (1814–1886), lege, visepresident i Frankfurtparlamentet Alfred Messel (1853–1909), arkitekt Karl Otto von Raumer (1805–1849), politiker og Staatsminister Heinrich Rubens (1865–1922), fysiker Heino Schmieden (1835–1913), arkitekt (kontorfelle med blant andre Martin Gropius) Simon Schwendener (1829–1919), botaniker Rudolf Virchow (1821–1902), lege, sosialpolitiker Minnestein over 20. juli-attentatet Ludwig Beck (1880–1944) Werner von Haeften (1908–1944) Friedrich Olbricht (1888–1944) Albrecht Mertz von Quirnheim (1905–1944) Claus Schenk Graf von Stauffenberg (1907–1944) Andre graver May Ayim, (1960–1996), dikter og aktivist for det afrotyske samfunn. Emil von Burchard (1836–1901), politiker, finansminister Hedwig Dohm (1831–1919), forfatter, bestemor til Katia Mann Friedrich Theodor von Frerichs (1819–1885),lege Herman Grimm (1828–1901), kunsthistoriker, Goethe-forsker, sønn av Wilhelm Grimm Adolph von Hansemann (1826–1903), bankmann, politiker Ernst von Holleben (1815–1908), jurist og prøyssisk kansler Georg von Hollen (1845–1900), viseeadmiral Gerhardt Katsch (1887–1961), lege Ferdinand Karl Friedrich von Kusserow (1792–1855), prøyssisk general Ludwig Ferdinand Wilhelm von Kusserow (1835–1899), prøyssisk general Heinrich von Kusserow (1836–1900), diplomat og politiker Richard Lucae (1829–1877), arkitekt (Alte Oper, Frankfurt a.M.) Carl Mengewein (1852–1908), komponist og dirigent Eberhard von der Recke von der Horst (1847–1911), jurist og politiker Nikolaus Utermöhlen (1958–1996), musiker og kunstner Fabian Weinecke (1968–2012) maler, tegner og lyriker August Wredow (1805–1891), billedhugger og grunnlegger av kunstskolen i Wredow i Brandenburg an der Havel Referanser Eksterne lenker Stiftung historische Kirchhöfe und Friedhöfe Arkivert 4. mars 2016 hos Wayback Machine.